Mshukiwa ahepa seli na kuiba pingu OB

Mshukiwa ahepa seli na kuiba pingu, OB 
Polisi katika kaunti ya Elgeyo Marakwet wanamsaka mwanamume anayedaiwa kutoroka kutoka kituo ndogo cha polisi na kitabu cha kunakili visa (OB) pamoja na pingu. 
Kamanda wa polisi katika kaunti ndogo ya Keiyo Kaskazini, Charles Laboso alisema Julius Kiprono alikuwa amekamatwa wakati wa msako wa polisi majuzi kwa madai ya kuiba vifaa vya stima kutoka kwa kampuni iliyosambaratika ya Kimwarer Fluospar. 
"Baada ya kukamatwa, mshukiwa alizuiliwa kwa muda katika kituo hicho kidogo kabla ahamishwe hadi kituo cha polisi cha Kaptagat siku iliyofuata kwa sababu hatuna seli za mabusu katika kituo hicho," akasema Bw Laboso.
Kulingana na Bw Laboso, Kiprono alitoroka wakati ambapo afisa anayesimamia kituo hicho ndogo aliondoka nje kwa haja ndogo. 
Ni wakati huo ambapo mshukiwa alipenyeza kupitia tundu kwenye dirisha na kutoweka akiwa na kitabu cha OB pamoja na pingu," kamanda huyo akaeleza.